Africana | coetzeeblog
Daar kan nogal heelwat mense wees, wat kan dink, dat daardie, ´n aangename tyd was, om die aarde, te bewandel. Na ek hier gelees het, dink ek nie dat ek, een van hulle, sou wees nie. ´n Besondere stuk Africana. Wonder hoeveel sulke geskrifte, word iewers in laaie bewaar, wat baie interessante leesstof is? Leesstof, wat ´n groot bydrae kan lewer tot die geskiedenis, waaroor daar nie twyfel behoort te wees nie. Die neiging vandag, is mos om die Suid-Afrikaanse geskiedenis, te herskryf en feite van die verlede, in twyfel te trek en te verdraai, sonder dat daar enigiets op skrif is. Ek glo dat daar iewers in die argiewe, heelwat is.
Vra, ´n tydjie gelede vir Leon Winter, ja ek weet ek word beskuldig, dat ek te nuuskierig is, na sy afkoms. Die alewige familie uitlêery is mos maar deel van ons kultuur. Na sy verduideliking, begin hy vertel van die boek van sy oupa, Johannes Paul Daniel Winter, True Stories of Life and Hunting in Sekukuniland in the Old Days. Vertellings in Engels, van die lewe in die laat 1800’s en die begin van die vorige eeu in Sekukuniland, wat deur sy pa se broer, Chris Winter, te boek gestel is. J P D Winter, se vader, was die sendeling, Johannes August Winter, gebore in Duitsland en die moeder, ook gebore in Duitsland, was Anna Maria Dorothea Elizabeth Dolorosa Winter gebore Wangemann. Wat ´n mooi naam!
Interessante vertellings van destyds se lewe, in daardie deel van die Transvaal. ´n Tydperk van 74 jaar, word deur die vertellings gedek. Besef ek, wat eintlik baie onkundig is, oor daardie deel van Suid-Afrika, wat se rol die Engelse destyds al gespeel het. Plaasname soos Twickenham,Hackney, Annesley, Putney en Stetham kom voor. TLC (Transvaal Consolidated Land & Exploration Company) het ´n groot rol gespeel in daardie geskiedenis. Mense met militêre range, Colonel Damant, Major Minne en Major Hunt oa, wat deel was van die geskiedenis. Amptenare van die staat en ander instansies.
Dat dit nie maanskyn en rose was nie, ten spyte van lekker baie biltong, wat ook maar met baie sweet gepaard gegaan het, was daar genoeg peste en plae en probleme, van daardie tyd. Slange en malaria, runderpes, Ooskuskoors en Spaansegriep, pokke en oorvol riviere, waens wat in klowe stort en nog die Boereoorlog ook. Genoeg stres. Ander stres, maar gee maar vandag se stres. Bobbejane, wat almal versondig het, vandag steeds ´n probleem en geen van die ander diere, is uitgeroei nie.
Insiggewend, Haig Whiskey en Mellowood Brandy, word gereeld genoem. Veteraan handelsmerke, wat nog altyd, vasstaan en gewild bly. Wie sou kon dink, dat hierdie interessante geskrif, hier te lese sou wees?
3 thoughts on “Africana”
Mei 24, 2016 om 9:27 vm
Baie interessant – daardie boek is so mooi opgepas. Ek geniet jou nuuskierigheid en die inskrywings wat daaruit voortspruit!
Mei 24, 2016 om 9:57 vm
Ek het self ‘n paar rare Africana. Ek dink ek moet dit eendag uit my skatkis pak en deel. Dankie vir die interesant artikel
Mei 26, 2016 om 11:13 nm
Dis nou juis wat ek besig is om te doen hier in die verre NZ. My gedagtes loop terug na die vroeë 1950s tot en met 2000 en al die dinge wat toe normaal was. My Vrydag skrywery het my al n hele paar boeke laat saamstel. Vir wat? Ek gee nie om of dit verder gaan of verlore gaan. Dis in elke geval baie interessante leesstof. Ek geniet die ouens hier se verhale net soveel as my eie SA vertellings! Nooit te oud om te leer nie. Dis darem werklik so waardevol!